laion/Wikipedia-Exotic huggingface dataset:
ליאו הואי

לִיאוּ הוּאִי (בסינית: 刘徽) חי בין השנים  220-280 בסין, היה מתמטיקאי סיני אשר חי בממלכת וֵיי בתקופת שלוש הממלכות בסין. עיקר פרסומו - בזכות פרשנותו לספר "תשעת הפרקים של אמנות המתמטיקה", שנכתב ונערך לאורך השנים עד ל-200 לפנה"ס בסין, ובה הוכיח את נכונות האלגוריתמים שבספר. ליאו הואי הציג את המתמטיקה בדרך שונה מהטקסט שעליו כתב פרשנות. בספר היו כתובים מרשמים בלבד, ללא הוכחה. הואי הוסיף למרשמים כללים בסיסיים, מעליהם ניתן היה לבסס את החישובים. הוא ביטא את תוצאותיו המתמטיות בעזרת ביטויים עשרוניים. הואי פרסם הוכחה משלו למשפט זהה למשפט פיתגורס בעזרת תרשים שיצר, והציע שיטות למציאת אורך הצלעות במשולש ישר-זווית בעזרת פרמטרים. בפרשנותו ל"תשעת הפרקים" הוא הציג: אלגוריתם לאומדן של פאי. הואי אמד את השטח של העיגול בעזרת מצולע בעל 3× 2n צלעות. הוא השתמש במצולע בעל 192 צלעות ( 3× 26) לחישוב 3.141452 =π  . מאוחר יותר הוא המציא שיטה מהירה יותר ונעזר במצולע בעל 3072 צלעות והגיע ל 3927/1250=3.1416 = π . ההערכה הזאת של פאי זכתה לשם "יחס הואי". האלגוריתם של הואי היה אחד מתרומותיו החשובות למתמטיקה בסין העתיקה. בעזרת עבודתו של הואי חישב זו צ'ונגז'י את π להיות 3.1415927>π>‏3.1415926 אשר נשארו ההערכות המדויקות ביותר ל- π במשך כמעט 1000 שנים. הואי פרסם כללים לחיבור, חיסור, כפל וחילוק שברים, כמו כן נוסחאות למציאת הנפח של פאונים תלת־ממדיים כגון מנסרה, פירמידה, ארבעון, טריז, גליל, חרוט ופרוסטום של חרוט. הוא השתמש בעקרון קאוואליירי על מנת למצוא את נפחו של גליל ושל גוף גאומטרי הנוצר על ידי הצטלבות שני גלילים הנקרא כיום "מודל שטיינמץ". הואי היה הראשון שחשב על מודל זה, אך נכשל בניסיון החישוב שלו. עבודתו הושלמה כמה מאות שנים לאחר מכן על ידי זו צ'ונגז'י ובנו זו ג'נג.   בפרק 8 של פרשנותו הוא התייחס למשוואות ליניאריות סימולטניות ומחשב אותן עם מספרים חיוביים ושליליים. הוא היה אחד המתמטיקאים הראשונים שהשתמש במספרים שליליים. מאוחר יותר, הואי הוציא לאור עבודה נפרדת הנקראת "המדריך המתמטי של אי הים", אשר עוסקת במדידות של גבהים ומרחקים בעזרת טריגונומטריה בכלל ובמשפט פיתגורס בפרט. העבודה הייתה במקור חלק מפרשנותו על תשעת הפרקים, אך לאחר מכן הוסרה, והפכה לספר. בעבודתו, הואי התייחס לבעיות הבאות: חישוב גובהו של אי בים והמרחק ממנו. חישוב גובהו של עץ הנמצא על צלע ההר. חישוב המרחק עד לעיר רבועה. חישוב עומקו של ערוץ. חישוב גובהו של מגדל העומד על גבעה. חישוב רוחבו של נהר. חישוב עומקו של עמק שבתחתיתו אגם. חישוב רוחבו של מעבר הנצפה מגבעה. חישוב גודלה של עיר הנצפית מהר. מדיה וקבצים בנושא ליאו הואי בוויקישיתוף ליאו הואי, באתר MacTutor (באנגלית) ג'ון ג. או'קונור ואדמונד פ. רוברטסון, "ליאו הואי", אוניברסיטת סט. אנדרוס. הו פנג יוק, "ליאו הואי", אנציקלופדיה ליאו הואי ועבודתו המתמטית ליאו הואי, באתר אנציקלופדיה בריטניקה (באנגלית) כתבי ליאו הואי בפרויקט גוטנברג (באנגלית) Donald B Wagner, A proof of the pythagorean theorem by Liu Hui (third century A.D.), Historia Mathematica 12, 1985-02-01, עמ' 71–73 doi: 10.1016/0315-0860(85)90071-0 approximation of pi | Liu Hui and his mathematic career, liuhuimathmatician.wordpress.com (באנגלית) Cavalieri’s Principle | Liu Hui and his mathematic career, liuhuimathmatician.wordpress.com (באנגלית)
מג שוומב

מייגן "מג" שוומב (באנגלית: Megan "Meg" E. Schwamb; נולדה ב-1984) היא אסטרונומית אמריקאית ומדענית פלנטרית. שוומב גילתה והייתה מעורבת בגילוי של מספר גופים טרנס-נפטוניים. שוומב היא אחד ממייסדי פרויקטים של מדע אזרחי כמו Planet Four ו-Planet Hunters. נכון ל-2018, היא חוקרת במצפה הכוכבים ג'מיני בהוואי. מייגן שוומב נולדה ב-1984.  בשנת 2006 סיימה בהצטיינות יתרה תואר ראשון בפיזיקה מאוניברסיטת פנסילבניה. היא המשיכה לתואר שני באסטרופיזיקה במכון הטכנולוגי של קליפורניה, אותו סיימה ב-2008. בשנת 2011 סיימה דוקטורט במדעים פלנטריים מהמכון הטכנולוגי של קליפורניה. נושא המחקר שלה היה:"מעבר לסדנה: מחקר באזורים המרוחקים של מערכת השמש", היועץ שלה היה האסטרונום מייקל. א. בראון. בין השנים 2010 - 2013 שוומב ביצעה מחקר כבתר דוקטורנטית באוניברסיטת ייל. שוומבר עבדה במכון לאסטרונומיה ואסטרופיזיקה של האקדמיה הסינית של טאיפיי בטאיוואן מ-2013 עד 2016. החל משנת 2016, שוומבר היא חוקרת במצפה הכוכבים ג'מיני בהוואי. שוומבר היא המייסדת של חשבון הטוויטר Astrotweeps, חשבון אסטרונומיה המארח מדענים וחוקרים בנושאי אסטרונומיה בכל שבוע. בנוסף התחילה בפרויקט שנקרא Astronomy on Tap שבו אסטרונומים וחוקרים מרצים בפאבים ומסעדות אודות המחקר שלהם. שוומב מעורבת בפרויקטי מדע אזרחי. היא אחד מהמדענים המייסדים בפרויקט Planet Four (חלק מZooniverse (אנ')), פרויקט הממפה את השינויים העונתיים בקוטב הדרומי של מאדים. כמו כן היא חלק מהצוות המדעי של Planet Hunters ((אנ')), אשר מנתח את תוצאות המידע מטלסקופ החלל קפלר בחיפוש אחר כוכבי לכת חוץ שמשיים. האסטרואיד 11814 Schwamb קרוי על שמה. שוומב התמחתה בחקר סדנואידים, שהם גופים טרנס-נפטונים (עם מסלולים כמו סדנה) עם פריהליון שגדול מ-50 יחידות אסטרונומיות, וחצי ציר גדול שגדול מ-150 יחידות אסטרונומיות. היא גילתה והייתה מעורבת בגילוי של מספר גופים טרנס נפטונים: בנוסף, הייתה מעורבת בתצפיות ראשוניות של הגופים הבאים, שטרם קיבלו זיהוי מספרי רשמי: מדיה וקבצים בנושא מג שוומב בוויקישיתוף אתר האינטרנט הרשמי של מג שוומב (באנגלית) אתר האינטרנט הרשמי של מג שוומב מג שוומב, ברשת החברתית אקס (טוויטר) מג שוומב, ברשת החברתית אינסטגרם מג שוומב, סרטונים בערוץ היוטיוב ערוץ הYouTube של מג שוומב Meg Schwamb: How you Could Help Make the Next Big Mars Discovery ערוץ WIRED, מתאריך 2015 מעבר לסדנה: מחקר באזורים המרוחקים של מערכת השמש – תזה מוגשת לדוקטורט על ידי מייגן שוומב, המכון הטכנולוגי של קליפורניה, 2011 אודות מג שוומב, באתר המחלקה לאסטרונומיה של אוניברסיטת ייל קורות חיים, באתר של מייגן שוומב "2017 Prize Recipients". dps.aas.org. ארכיון מ-2018-01-21. נבדק ב-2017-06-02. "about Planet Hunters - Teams". נבדק ב-19 במרץ 2018. {{cite web}}: (עזרה) "11814 Schwamb (1981 EW26)". Minor Planet Center. נבדק ב-21 במרץ 2018. {{cite web}}: (עזרה) רשימה שמית של כל המגלים גופים, באתר הMinor Planet Center "Astronomers Find Ice and Possibly Methane On Snow White, a Distant Dwarf Planet". Science Daily. 22 באוגוסט 2011. נבדק ב-27 במאי 2017. {{cite web}}: (עזרה)
סיימון גאהארי

סיימון גאהארי (באנגלית: Simon Ghahary) הוא מעצב רמקולים ותקליטן בריטי, אשר ידוע בשל עיצוביו הבלתי שגרתיים. בקיץ 1991, עבד גאהארי במחלקת הפיתוח של חברת הרמקולים Bowers & Wilkins בסטיינינג. הוא גילה שרמקולים עגולים ומכותרים מפיקים צליל איכותי יותר מהרמקולים המעוצבים בצורה הרגילה, כאחד מחלוצי העיצוב החדש הוא שילב בעיצוביו חומרים מקוריים כמו פיברגלס. זמן קצר לאחר מכן, הקים גאהארי בשיתוף עם חברו לורנס דיקי חברת-רמקולים משלהם בשם Blueroom Loudspeakers. ה"מיניפוד" שעיצב גאהארי, זכה בפרס ה-EISA הראשון שלהם, דבר זה גרם לצמיחה משמעותית בהכרת החברה כמותג בינלאומי. ב-1994 הוא הקים מותג הקלטה עצמאי בשם Blue Room Released אשר לימים יחשב כמותג המשמעותי ביותר בעולם הטראנס הפסיכדלי. מותג זה יפעל בשיתוף עם הרכבים ואמנים כמו Etnica,The Infinity Project, Juno Reactor וTotal Eclipse. ב-1999 עזב גאהארי את Blue Room Released והחל לעבוד על פרויקט חדש בשם "Sifi", ב-2002 הפרויקט מומש והחברה Sifi הוקמה, כחברת עיצוב ופיתוח כללי. טראנס פסיכדלי מדיה וקבצים בנושא סיימון גאהארי בוויקישיתוף סיימון גאהארי, באתר MusicBrainz (באנגלית) סיימון גאהארי, באתר Discogs (באנגלית) Si-Fi.com
הנרייטה, נסיכת שנאייך-קרולאט

הנרייטה, נסיכת שנאייך-קרולאט (בגרמנית: Henriette Prinzessin von Schönaich-Carolath;‏ 25 בנובמבר 1918 – 16 במרץ 1972), הייתה בתו החורגת של וילהלם השני, קיסר גרמניה ואשתו של קרל פרנץ, נסיך פרוסיה. הנרייטה נולדה ב-25 בנובמבר 1918 בברלין, ליוהאן גאורג, נסיך שנאייך-קרולאט ולהרמינה, נסיכת רויס-גרייץ, בתם של היינריך העשרים ושנים, נסיך רויס-גרייץ ואידה, נסיכת שאומבורג-ליפה. בשנת 1920 מת אביה, ובשנת 1922 התחתנה אמה עם וילהלם השני, קיסר גרמניה. לאמה היו חמישה ילדים קטנים, אבל הוחלט שרק הנרייטה תבוא לגור איתם באחוזת דורן שבהולנד. וילהלם אהב את הנרייטה והחשיב אותה כאחת מנכדותיו. ב-5 באוקטובר 1940 התחתנה הנרייטה בטקס צנוע בדורן עם קרל פרנץ, נסיך פרוסיה, נכדו של וילהלם השני, ונולדו להם שלושה ילדים. בשנת 1946 התגרשו השניים, וב-16 במרץ 1972 מתה הנרייטה בביתה בנויינדטלזאו. ב-5 באוקטובר 1940 התחתנה הנרייטה עם קרל פרנץ, נסיך פרוסיה, ממנו נולדו לה 3 ילדים: פרנץ וילהלם, נסיך פרוסיה (נולד ב-1943) פרידריך כריסטיאן, נסיך פרוסיה (1943) פרנץ פרידריך כריסטיאן, נסיך פרוסיה (נולד ב-1944) מדיה וקבצים בנושא הנרייטה, נסיכת שנאייך-קרולאט בוויקישיתוף הנרייטה, נסיכת שנאייך-קרולאט
גביע העולם בכדורסל עד גיל 17

גביע העולם בכדורסל עד גיל 17 (נקרא בעבר: אליפות העולם בכדורסל עד גיל 17) היא תחרות המאורגנת על ידי פיב"א. התחרות התקיימה לראשונה בשנת 2010 ונערכת אחת לשנתיים. נבחרת ארצות הברית זכתה באליפות בכל שבע התחרויות שהתקיימו עד כה. התחרות נערכת אחת לשנתיים. בתחרות משתתפות 16 נבחרות על פי ההרכב הבא: נבחרת המדינה המארחת את התחרות. 2 נציגות מפיב"א אפריקה - הקבוצות שהתמודדו בגמר אליפות אפריקה עד גיל 16 4 נציגות מפיב"א אמריקה - הקבוצות שהגיעו לחצאי הגמר באליפות אמריקה עד גיל 16 4 נציגות מפיב"א אסיה ופיב"א אוקיאניה - הקבוצות שהגיעו לחצאי הגמר באליפות אסיה עד גיל 16 5 נציגות מפיב"א אירופה - הקבוצות שסיימו בחמשת המקומות הראשונים באליפות אירופה עד גיל 16 בסיום כל תחרות נבחר השחקן המועיל ביותר (MVP) של האליפות. "GER – Pangos, Ponitka, Beal, McAdoo and Karnowski named All-Tournament Five". fiba.com. אורכב מ-המקור ב-2016-08-02. נבדק ב-2018-03-21. "FIBA U17 - MVP Okafor heads All-Tournament Team". fiba.com. אורכב מ-המקור ב-2015-07-14. נבדק ב-2018-03-21. "Newman named U17 Worlds MVP, headlines All-Tournament Team". fiba.com. "Sexton takes 2016 FIBA U17 World Championship MVP honours, tops All-Star Five". fiba.com.
אבארט סימקה 2000

אבארט סימקה 2000 (בצרפתית: Abarth Simca 2000) היא מכונית ספורט בתצורת קופה, מתוצרת Abarth (אנ') ויצרנית הרכב הצרפתית סימקה אשר יוצרה בין השנים 1963–1964 בטורינו שבאיטליה. דגם ה"אבארט סימקה 2000" נבנה בשיתוף פעולה מלא בין "סימקה" הצרפתית ו"אבארט" האיטלקית, מספר שנים לפני שפיאט השתלטה על "אבארט" בשנת 1971. , 2 דלתות 2 מושבים מנוע "אבארט" מנוע אחורי מכל הדלק התמלא דרך מכסה מכוסה בפינה הימנית העליונה של החלון האחורי (ראו תמונה) "אבארט סימקה 2000", שנת 1964 "אבארט סימקה 2000", שנת 1964 "אבארט סימקה 2000" "אבארט סימקה 2000" "אבארט סימקה 2000" "אבארט סימקה 2000" "אבארט סימקה 2000" (מכסה פתח מיכל הדלק) לוגו היצרנית "אבארט" סימקה מדיה וקבצים בנושא אבארט סימקה 2000 בוויקישיתוף אבארט סימקה 2000, סרטון באתר יוטיוב "אבארט סימקה 2000" sportscardigest.com/car-profile-abarth-simca-2000 "אבארט סימקה 2000" historicautopro.com/abarth-simca-2000 "אבארט סימקה 2000" kidston.com/kidston-cars/45/1964-Abarth-Simca-2000
אוגול גאימיש

אוגול גאימיש או אוגול קאימיש (מתה בשנת 1251) הייתה אשתו של גויוק חאן, ולאחר מות בעלה, הייתה לחאטון (נקבה המשמשת כחאן) האימפריה המונגולית בין השנים 1248-1251. היא נלקחה לאישה לגויוק חאן שהיה נכדו של ג'ינגיס חאן, לאחר כיבוש השבט שלה, בידי המונגולים בראשות ג'ינגיס חאן. אוגול ילדה לגויוק שני ילדים: קויה ונקו. ערך זה הוא קצרמר בנושא אישים ובנושא היסטוריה. אתם מוזמנים לתרום לוויקיפדיה ולהרחיב אותו.
Rolux

Rolux היא מכונית רודסטר מתוצרת יצרנית האופנועים הצרפתית New-Map בין השנים 1938–1952 יוצרו 300 יחידות. ללא דלתות חלון קדמי בלבד לרוחב הרכב 2 מושבים (ספסל) דגם "Rolux", שנת 1949 דגם "Rolux", שנת 1948 דגם "Rolux" דגם "Rolux", שנת 1949 - מבט לתא הנהג לוגו הייצרן על דגם "Rolux" מדיה וקבצים בנושא Rolux בוויקישיתוף תיאור מכונית Rolux "Automobilia". Toutes les voitures françaises 1948 (salon Paris oct 1947). Paris: Histoire & collections. Nr. 7: Page 52. 1998. George Nick Georgano (Chefredakteur): The Beaulieu Encyclopedia of the Automobile. Volume 3: P–Z. Fitzroy Dearborn Publishers, Chicago 2001, ISBN 1-57958-293-1. (englisch)
אלכסיי דרייב

אלכסיי דרייב (ברוסית: Алексей Дреев;‏ נולד ב-30 בינואר 1969 בסטברופול בברית המועצות) הוא שחמטאי רוסי בדרגת רב-אמן. הוא הגיע שמינית גמר אליפות העולם 1999, אליפות העולם 2000, אליפות העולם 2002, אליפות העולם 2004 נכון לפברואר 2020, דרייב מדורג במקום ה-90 בעולם וה-21 ברוסיה לפי מד כושר. אלכסיי דרייב נולד בסטברופול, ברית המועצות. הוא התחיל לשחק שחמט בגיל שש. באליפות העולם לגיל 16 הוא זכה במקום פעמיים, ב-1983 וב-1984. בשנת 1984 הוא זכה במקום השני באליפות העולם עד גיל 20. בשנת 1988 הוא לצד בוריס גלפנד זכה באליפות אירופה בשחמט לנוער. דרייב היה שותף לזכייה באליפות העולם בשחמט לנבחרות בשנים 1997 ו-2005. באליפות העולם 1999 הוא הודח ברבע הגמר על ידי מייקל אדמס. באליפות העולם 2000 הוא הודח ברבע הגמר על ידי וסלין טופאלוב. באליפות העולם 2002 הוא הודח ברבע הגמר על ידי וישוואנתן אנאנד. באליפות העולם 2000 הוא הגיע לחצי הגמר בו הפסיד לאלכסיי שירוב. בין הניצחונות של דרייב ניתן לציין תחרות בבילה (שווייץ) בשנת 1995, וייק אן זהה (הולנד) בשנת 1995) ודוס ארמנס (ספרד) ב-2002 ו-2003. בשנת 2015 הוא זכה בתואר אלוף העולם בשחמט מהיר בפעם השלישית. 1988 - אמן בינלאומי 1989 - רב-אמן. בין השנים 1992 ל-2004 השתתף אלכסיי דרייב ב-5 אולימפיאדות שחמט: מדיה וקבצים בנושא אלכסיי דרייב בוויקישיתוף אלכסיי דרייב, באתר צ'סגיימס (באנגלית) אלכסיי דרייב, באתר פיד"ה (באנגלית) Dreev, Alexei - Men's Chess Olympiads, באתר אולימפבייס (באנגלית)
גוטפריד מינד

גוטפריד מינד (בגרמנית: Gottfried Mind; ‏25 בספטמבר 1768 – 17 בנובמבר 1814) היה צייר סוואנט שווייצרי. הוא כונה רפאל של החתולים משום שהצטיין במיוחד בציור חיה זו. מינד נולד בברן. אביו היגר לשווייץ מהונגריה ושימש כבונה בעץ. מינד הצעיר הושאר לרוב לבדו היות שסבל מבעיות התפתחותיות.  אביו של מינד היה חובב אמנות. במהלך הקיץ, נכח בביתם אמן גרמני בשם לגל שצייר בתים וחיות משק. ציורים אלה גירו את מינד הצעיר, שעקב אחר האמן לכל מקום והתבונן בו בזמן היצירה. לגל צירף אליו את מינד בשיטוטיו והציג בפניו את ציוריו בדירתו. לגל הכיר למינד את ציורי החיות של יוהאן אליאס רידינגר,  וזה ניסה לחקות את הציורים בעצמו בעזרת עיפרון עופרת. החיה המועדפת עליו לציור הייתה האריה. לגל תיקן את ציוריו מעת לעת, ומינד הצעיר המשיך לצייר חיות בטבע, כגון כבשים, עזים וחתולים. עם זאת, אביו של מינד שהיה בונה בעץ, עודד את מינד לפסל בעץ. בכל פעם שמינד הצעיר ביקש דף נייר לציור, אביו נתן לו חתיכות עץ. גוטפריד החל לפסל חיות גם בעץ, והפך למיומן כל כך בכך שהכבשים והעזים שפיסל בעץ קישטו במהרה בתים רבים בכפר. גוטפריד ניסה גם לצייר ילדים איכרים, או לפסלם בעץ, אך ניסיונות אלה לא היו מוצלחים.  כשהיה בן שמונה נכנס מינד לבית הספר לילדים עניים שהוקם על ידי יוהאן היינריך פסטלוצי. ב-1778 פורסמה חוות הדעת הבאה שכתב המוסד על מינד: ״[...] חלש מאוד, לא מסוגל לבצע עבודה קשה, מלא כישרון לציור, יצור מוזר, רווי בקפריזות אמנותיות, לצד שובבות כלשהי; ציור הוא כל עולמו; נמצא במוסד מזה שנה וחצי; בן עשר״. לא ידוע כמה זמן שהה מינד בבית הספר. ידוע כי בשנים 1780–1785 הגיע אל הצייר זיגמונד הדנברגר בברן, ממנו למד את אומנות הציור והשימוש בצבעי מים. היכולות של מינד התמקדו בעיקר באמנות; הוא הצליח בקושי לכתוב את שמו, ולא ידע כלל לבצע פעולות חשבון.  הכישרון המיוחד של מינד בציור חתולים התגלה במקרה. הדנברגר היה עסוק בהשלמת ציור של חקלאי מגלף עץ, אשתו לצדו מאכילה את ילדה, ובסמוך אליהם מתהלך חתול. מינד התבונן בדמותו של החתול, ואמר ביובש: ״זהו לא חתול!״. הדנברגר שאל בחיוך אם הוא חושב שיוכל לצייר את החתול טוב יותר. מינד הציע לנסות, צייר את החתול, והדנברגר אהב כל כך את התוצאה שנתן למינד לסיים את הציור - והעתיק את הדמות ממנו. היה זה רק לאחר מותו של הדנברגר שמינד פיתח את כישרונו המיוחד במלואו. לאורך חייו שהיו לרוב מסוגרים בארבעה קירות, הוא פיתח מערכת יחסים עם חיות בית, בעיקר חתולים. בזמן שנהג לצייר, ניתן היה לראות לעיתים קרובות חתול יושב גבו או כתפיו. לעיתים קרובות היה מינד נשאר בתנוחות לא נוחות כדי לא להפריע לחתול. לעיתים קרובות היה חתול נוסף יושב על השולחן, ולעיתים גורי חתולים מתחת לשולחן. צפרדעים צפו בבקבוקים לצד כן הציור שלו, ועם כל חיות אלה הוא ניהל דיאלוג משחקי ואוהב. זאת, בשעה שבני אדם שביקרו אותו או עברו בסמוך זכו לרטינה לא חברותית.  מינד צייר לעיתים רחוקות מהתבוננות בטבע עצמו. לכל היותר הוא עשה זאת בכמה משיחות מכחול בודדות. היכולת שלו לצייר מזיכרון הייתה כה חזקה עד שמרגע שהתבונן באובייקט בריכוז, היה מסוגל לצייר אותו בדיוק רב גם זמן רב לאחר מכן. בסוף 1813 מינד החל לסבול ממיחושים בחזה שמנעו ממנו לתפקד. הוא מת ב-17 בנובמבר 1814 ממחלה זו, בגיל 46. מדיה וקבצים בנושא גוטפריד מינד בוויקישיתוף אתר ובו אוסף רחב של ציורים מאת גוטפריד מינד
הגלקסיה הננסית פסל

הגלקסיה הננסית פַּסָּל היא גלקסיה ננסית אליפסואידית שנמצאת בקבוצת הכוכבים פסל במרחק של כ-173,000 שנות אור ממערכת השמש, והיא אחת מגלקסיות הלוויין הקרובות ביותר לשביל החלב. הגלקסיה התגלתה בשנת 1937 על ידי הארלו שייפלי והיא הגלקסיה האליפסואידית הננסית הראשונה שהתגלתה. מיקומה בקבוצת פסל קרוב לקוטב הדרומי של שביל החלב, היא רחוקה ממישור הגלקסיה ולכן בסביבתה יש מעט כוכבים וכמעט אין ענני גז ואבק שמסתירים אותה, כך שקל לצפות בה. בשל קרבתה היא לא נראית כערפילית אלא כאזור עשיר מאוד בכוכבים עמומים בסביבה דלת כוכבים. גודלה הזוויתי של הגלקסיה הוא בין 30 ל-40 דקות קשת שממרחקה שקול לקוטר של כ-3,160 שנות אור. מסתה מוערכת בכ-‎2.2-3.4×108‎ מסות שמש, כאלפית ממסת שביל החלב. כוכבי הגלקסיה הם ברובם הגדול כוכבים זקנים ונראה שלא מתרחשת בגלקסיה יצירה של כוכבים חדשים. המתכתיות של כוכבי הגלקסיה נמוכה יחסית למתכתיות של כוכבי שביל החלב וניתן להבחין בגלקסיה בשתי אוכלוסיות נפרדות של כוכבים: כוכבים זקנים מאוד בעלי מתכתיות נמוכה מאוד שמפוזרים ברחבי הגלקסיה ועם פיזור מהירויות גדול וכוכבים פחות זקנים ועם מתכתיות יותר גדולה שמרוכזים במרכז הגלקסיה עם מהירויות מאותו סדר גודל, כך שנראה שכוכבי הגלקסיה נוצרו בשתי תקופות שונות. מדיה וקבצים בנושא הגלקסיה הננסית פסל בוויקישיתוף הגלקסיה הננסית פסל, בבסיס הנתונים SIMBAD לגרמי שמיים אסטרונומיים SIMBAD: Sculptor Dwarf Galaxy NASA/IPAC EXTRAGALACTIC DATABASE: The Sculptor Dwarf Spheroidal Galaxy G. Battaglia, A. Helmi, E. Tolstoy, M. Irwin, V. Hill & P. Jablonka: The Kinematic Status and Mass Content of the Sculptor Dwarf Spheroidal Galaxy, The Astrophysical Journal Letters, Vol. 681, Iss. 1, article id. L13 (2008) SEDS: Sculptor Dwarf H. Shapley: A Stellar System of a New Type, Harvard College Observatory Bulletin No. 908, p. 1 (1938) E. Tolstoy: Detailed Studies of the Sculptor Dwarf Spheroidal Galaxy in the Milky Way halo, Proceedings of the International Astronomical Union, IAU Symposium, Vol. 298, p. 56 (2014)
וולוו שארפנוז

וולוו שארפנוז (באנגלית: Volvo Sharpnose) היא משאית קלה, מתוצרת וולוו משאיות בבעלות יצרנית הרכב השוודית וולוו אשר יוצרה בין השנים 1938–1950. כל הדגמים הונעו במנוע בנזין 3.7 ליטר, 6 צילינדרים בטור מסדרה EC, ובדגמים המאוחרים מסדרה ED שהפיק כ-90 כוחות סוס. למשאית הייתה תיבת הילוכים ידנית בת 4 הילוכים לא מסונכרנים. "LV101" (יוצר משנת 1938) "LV102" (יוצר משנת 1938) "LV110" (יוצר משנת 1940) "LV111" (יוצר משנת 1940) "LV112" (יוצר משנת 1940) "L201" (יוצר משנת 1947) "L202" (יוצר משנת 1940) משאית קלה – ארגז מטען פתוח כבאית "וולוו Sharpnose" "וולוו Sharpnose", שנת 1939 "וולוו Sharpnose", שנת 1947 "וולוו Sharpnose" דגם "LV 111 DS ", שנת 1941 – כבאית וולוו וולוו LV4 וולוו סדרה LV60 וולוו סדרה LV71 וולוו סדרה LV76 וולוו סדרה LV81 וולוו בראג' וולוו לונגנוז וולוו סנאבה וולוו F85 משאיות "וולוו" משנות ה-30 (היסטוריה) (volvotrucks.com/en-en/about-us/history/1930s) מדיה וקבצים בנושא וולוו שארפנוז בוויקישיתוף דגמי "וולוו Sharpnose" revolvy "וולוו Sharpnose" snipview.com/q/Volvo_Sharpnose "וולוו Sharpnose" - תמונות swedishbrasscar.com/volindex
אליפות העולם בשחמט 2006

אליפות העולם בשחמט 2006 הייתה תחרות שנערכה באליסטה, שברוסיה. בתחרות זו נפגשו אלוף העולם (קלאסי), ולדימיר קראמניק ואלוף העולם (פיד"ה) וסלין טופאלוב והמטרה העיקרית הייתה לסיים את הפילוג שהיה קיים משנת 1993. ולדימיר קראמניק ניצח במפגש והוכתר אלוף העולם. בשנת 1993 אלוף העולם, גארי קספרוב, היה אמור להתמודד בדו-קרב עם מנצח תחרות המועמדים, אך לקראת ההתמודדות התברר שקיימת אי-הסכמה בין השחמטאים לבין פיד"ה. כתוצאה מכך, קספרוב ומנצח תחרות המועמדים, נייג'ל שורט, פרשו מפיד"ה וארגנו דו-קרב בחסות "איגוד השחמטאים המקצוענים". במפגש זה ניצח קספרוב. בשנת 2000 הוא הפסיד בדו-קרב על התואר לולדימיר קראמניק. פיד"ה מצידה המשיכה לתחרויות אליפות העולם. בשנת 2004 וסלין טופאלוב ניצח בתחרות. במשך תקופה ארוכה התנהלו דיונים לאיחוד וסיום הפילוג. רק כעבור 13 שנים השיחות הסתיימו בהצלחה ושני אלופי העולם התמודדו בדו-קרב. הדו-קרב היה אמור לכלול 12 משחקים. אם ולאחר 12 משחקים לא היה יתרון לאף שחמטאי היה אמור להתחיל השלב השני - 4 משחקים של 25 דקות ו-10 שניות לאחר כל צעד. התחרות החלה ב-23 בספטמבר 2006 והסתיימה ב-13 באוקטובר. - ניצחון טכני לאחר המשחק הרביעי, כאשר התוצאה הייתה לטובת ולדימיר קראמניק, צוות של וסלין טופאלוב האשים אותו באופן רשמי שהוא מנצל יציאות לשירותים לטובת התייעצות עם תוכנת מחשב. בבדיקת השירותים לא נמצא דבר. על אף זאת, ועדת ערר שטיפלה בנושא החליטה לסגור את השירותים, והשחמטאים נאלצו להשתמש בשירותים ציבוריים. הפרשה זכתה לכינוי Toiletgate. קראמניק לא קיבל את החלטת הוועדה ולא התייצב למשחק מס' 5. כתוצאה מכך, לווסלין טופאלוב הוענק ניצחון טכני. קראמניק דרש להחליף את חברי וועדת ערר, לפתוח שירותים מחדש ולבטל החלטה על ניצחון טכני. המשך המפגש היה בסכנה. נשיא פיד"ה קירסאן איליומז'ינוב הגיע למקום וניסה לפשר בין הצדדים. מספר רב של שחמטאים תמכו בעמדת קראמניק - וסילי סמיסלוב, אנטולי קרפוב, ויקטור קורצ'נוי ונוספים. הם בעיקר טענו שצוות של טופאלוב לא הביא שום הוכחות לעמדתם. בסופו של דבר דו-קרב חודש לאחר פתיחת השירותים מחדש והחלפת חברי ועדת ערר. קראמניק ציין שאם טופאלוב ינצח בדו-קרב בעקבות יתרון שקיבל עם ניצחון טכני, הוא יפנה לבית המשפט. הקרב חודש, אך באווירה קשה. משחקי הדו-קרב, באתר צ'סגיימס (באנגלית)
פיראס נסאר

פיראס נסאר (בערבית: فراس نصار, תעתיק: פראס נצאר; נולד ב-29 בינואר 1993) הוא שחקן קולנוע, טלוויזיה ותיאטרון ערבי-ישראלי. מוכר בזכות גילומו את נידאל עוודאללה "אל מקדסי" בסדרת הטלוויזיה "פאודה". נסאר נולד וגדל בנצרת, למשפחה ערבית-נוצרית. בגיל צעיר החל לשחק תפקידי אורח בתיאטרון. בשנת 2013 החל ללמוד במסלול התלת-שנתי בבית ספר למשחק על שם ניסן נתיב, שם סיים את לימודיו בשנת 2016. בשנת 2014 גילם את ג'מאל/ג'ימי בסרטו של ערן ריקליס "ערבים רוקדים" על פי תסריט של סייד קשוע. בשנת 2017 קיבל את תפקידו המשמעותי הראשון בסדרת המתח המצליחה "פאודה" כשהצטרף לעונה השנייה וגילם את המחבל הבכיר נידאל עוודאללה המכונה אל-מקדסי. ב-2017 החל לשחק בתיאטרון גשר במחזה "במנהרה" מאת רועי חן ובבימויו של עירד רובינשטיין את אחד משלושת התפקידים הראשיים: החמאסניק הישאם. ההצגה רצה במשך יותר מ-200 הופעות בארץ ובניו יורק בין היתר. באותה שנה שיחק בסרטי הקולנוע "נדיה (שם זמני)" של טובה אשר, "לא פה, לא שם" של מייסלון חמוד ו-"פוקסטרוט" זוכה 8 פרסי אופיר של שמוליק מעוז. ב-2018 החל לשחק בתיאטרון גשר במחזה "רודף העפיפונים" מאת מתיו ספנגלר (אנ') על פי חאלד חוסייני בבימויו של נועם שמואל בתפקיד עסאף. באותה שנה החל לשחק באותו תיאטרון במחזה "מקבת גרסה ללא מילים" בתפקיד מקבת', במקביל לאבי אזולאי. ב-2019 הצטרף לעונה השלישית בסדרת המתח "בתולות" ב-HOT3, שם גילם את מוראד. בשנת 2020 שיחק לצד למיס עמאר ומונא חוא בסרט "בין גן עדן לאדמה" בבימויה של הבמאית הפלסטינית נג'ווא נג'אר, ונאסר אף זכה בפרס על תפקידו. בשנת 2021 החל לגלם דמות ראשית בסדרת המדע בדיוני האמריקאית "פלישה" שיצר סיימון קינברג לרשת אפל TV פלוס. בשנת 2023 שיחק בעונה השנייה של סדרת המתח "השוטרים". בשנת 2024 שיחק בסדרה "טיפול לילי". נסאר מתגורר בתל אביב-יפו. פיראס נסאר, במיזם "אישים" לתיעוד היצירה הישראלית פיראס נסאר, במסד הנתונים הקולנועיים IMDb (באנגלית) פיראס נסאר, באתר "אידיבי", מאגר הידע העברי לקולנוע ישראלי ועולמי פיראס נסאר, במסד הנתונים הקולנועיים KinoPoisk (ברוסית) פיראס נסאר, בארכיון תיאטרון גשר ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
LG V20

LG V20 הוא טלפון חכם בעל מסך מגע שיצרה חברת LG אלקטרוניקה כחלק מסדרת LG V. הטלפון הוכרז ב-6 בספטמבר 2016 בכנס MWC כיורשו של הLG V10. לאחר כשנה בלבד הוכרז הטלפון החכם הבא בסדרה, LG V30, כיורשו של ה־V20. ה־V20 כלל ברובו את המרכיבים והעיצוב של הLG G5. בדומה למכשיר, ה־V20 עשוי מאלומיניום ובעל מכסה פלסטיק עליון, USB ולחצן אחורי הקורא טביעות אצבע.ה־V20 זמין בצבעי כסף, אפור וורוד. המכשיר בעל 5.7 אינץ' ותצוגת 1440p עם LCD מצופה זכוכית. בדומה ל־V10, המכשיר בעל מצלמה כפולה קדמית. המכשיר כולל את הרמקול "ES9218". המכשיר בעל 4GB של RAM ונפח אחסון של עד 64GB. גודל המכשיר הוא 159.7 מ"מ לאורך, 78.1 מ"מ לרוחב ו-7.6 מ"מ עובי. צורת המכשיר היא מלבן עם פינות עגולות ומשקלו 174 גרם. המעבד הגרפי של המכשיר הוא Adreno 530. ה־V20 כולל את מערכת האנדרואיד 7.0 נוגט ומערכת LG UX 5.0. מדיה וקבצים בנושא LG V20 בוויקישיתוף אתר האינטרנט הרשמי של LG V20 LG V20, סרטון באתר יוטיוב "סקירה: LG V20 - מתעלה על הציפיות". TGspot. 2016-12-02. נבדק ב-2018-03-21. "LG V20 - כמהזה". נבדק ב-2018-03-21. "LG V20 review". TechRadar (באנגלית). נבדק ב-2018-03-21. LG V20 - מפרט מלא, באתר מגזין גאדג'טים וטכנולוגיה - Gadgety.co.il | גאדג'טי "LG launches V20 smartphone with Android 7.0 Nougat". The Verge. נבדק ב-2018-03-21.